Document ID: 32004R1820

32004R1820
L 320/14
JURNALUL OFÍCIAL AL UNIUNII EUROPENE
REGULAMENTUL (CE) NR. 1820/2004 AL COMISIEI
din 20 octombrie 2004
de modificare a Regulamentului (CE) nr. 2208/2002 de stabilire a normelor de aplicare a Regulamentului (CE) nr. 814/2000 al Consiliului privind acțiunile de informare în domeniul politicii agricole comune
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 814/2000 al Consiliului din 17 aprilie 2000 privind acțiunile de informare cu privire la politica agricolă comună (1), în special articolul 9,
întrucât:
(1)
Regulamentul (CE) nr. 2208/2002 al Comisiei (2) prevede cererea de ofertă cu scopul de a asigura cea mai amplă publicitate posibilităților de subvenții oferite de Regulamentul (CE) nr. 814/2000 și selectarea celor mai bune acțiuni. Acest apel trebuie să fie publicat până la data de 31 iulie a fiecărui an. Din motive de bună gestionare administrativă, legate în special de extinderea la resortisanții noilor state membre a beneficierii de regimul prevăzut de Regulamentul (CE) nr. 814/2000, este oportun să se amâne această dată cu trei luni.
(2)
În consecință, este necesar să se modifice Regulamentul (CE) nr. 2208/2002.
(3)
Măsurile prevăzute de prezentul regulament sunt conforme cu avizul comitetului FEOGA,
ADOPTĂ PREZENTUL REGULAMENT:
Articolul 1
La articolul 3 din Regulamentul (CE) nr. 2208/2002, data de „31 iulie” se înlocuiește cu „31 octombrie”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 octombrie 2004.

Labels: 10
3
6
12
15